## La Generalitat destina més d’1,6 milions d’euros per a donar suport a la participació de clubs esportius en competicions internacionals i nacionals en 2025

*** Les ajudes serviran per a finançar els gastos de participació de 89 clubs en competicions internacionals de 33 modalitats esportives
* També es dona suport a la participació de sis clubs en campionats d’Espanya de categoria absoluta de màxim nivell**

Presidència de la Generalitat, a través la Direcció General d’Esport, ha concedit 1.682.000 euros en ajudes per a donar suport a un total de 95 clubs esportius de la Comunitat Valenciana que participen durant 2025 en competicions oficials internacionals, competicions de màxima categoria estatal d’esport no professional així com en campionats d’Espanya de clubs de categoria absoluta de màxim nivell.

Estes subvencions es destinen a finançar els gastos derivats de la participació del primer equip en competicions oficials (desplaçaments, allotjament, manutenció, arbitratges i nòmines); gastos derivats de l’activitat esportiva del club relacionats amb la tecnificació de tots els seus equips i altres relacionats amb el funcionament relacionat amb els apartats anteriors.

Així, en concret, es resol destinar 1.608.685 euros en ajudes a 89 clubs esportius per a finançar la seua participació en competicions d’àmbit internacional per clubs o lligues estatals de màxima divisió d’esport no professional de les modalitats d’escacs, atletisme, bàdminton, bàsquet, bàsquet en cadira de rodes, handbol, handbol platja, beisbol, billar, bitles, esport d’orientació, esgrima, futbol, futbol adaptat, futbol americà, futbol sala, gimnàstica artística, gimnàstica rítmica, hoquei herba, hoquei línia, hoquei patins, judo, caiacpolo, patinatge de velocitat, piragüisme, rem, rugbi, softbol, tenis de taula, triatló, voleibol, voleibol platja i waterpolo.

Així mateix, es concedixen 73.315 euros en ajudes per a la participació en campionats d’Espanya de clubs de categoria absoluta de màxim nivell a sis entitats: el Club Naútico de Altea; el Club Deportivo Natación Aldaia; el Club de Triatlon Leucante; el Club de Squash Algemesí; el Club de Tenis València i el Club de Football Americano Alicante Sharks.

La resolució completa es pot consultar en el *Diari Oficial de la Generalitat Valenciana* ([DOGV](https://dogv.gva.es/va/resultat-dogv?signatura=2025/26302))

Fecha: 10/07/2025